Smuktassie vir jou oë | SARIE
Smuktassie vir jou oë	deur admin
Daarom is Dior se Jazz Club in Smokey Harmony (R895) ŉ moet-hê modebykomstigheid. Hierdie oulike smuktassie bevat al die modieuse oogkleure vir ŉ in-die-kol-wintervoorkoms. Boonop is dit mooi verpak!
In die tassie kry jy ‘n tekstuur vir elke grimeergier: ‘n romerige oogomlyner, poeier om jou wenkbroue te kleur, deurskynende oogskadu’s, ‘n mat oogskadu, selfs ‘n glinsterende poeier om bo-oor die ander kleure te sprinkel. By Edgars vanaf Augustus 2009. Raak lag-lag ontslae van jou plooie met dié gin!
JY LEES NOU Raak lag-lag ontslae van jou plooie met dié gin!
’n Paar glase van dié drankie sal jou nie net laat goed voel nie – dit kan jou ook help goed lyk. Nie net sal dié jenewer ontslae raak van plooie nie, dit sal ook sonskade genees, littekens help voorkom en selluliet gladder laat vertoon
’n Paar glasies van dié drankie sal jou nie net laat goed voel nie – dit kan jou ook help goed lyk. Teenverouderende jenewer is die nuwe gonswoord en vervaardigers beweer dit sal van jou plooie ontslae raak – een jenewer en tonikum op ’n slag. Anti-AGin (wat ’n skerp naam!) is gedistilleerd met “eetbare kollageen en teenverouderende botaniese stowwe”.
Nicky-Hambleton Jones, teenverouderingskenner van die televisiereeks 10 Years Younger het Bompas & Parrs, vervaardigers van spesialiteitskosse en –drankies, met hul skepping gehelp. “Anti-AGin, die eerste van sy soort, is ’n uitstekende jenewer wat die vel vernuwe terwyl jy dit drink,” sê sy. “Dis die tweede beste ding vir mense wat wil jonk bly, maar nie alkohol wil uitsny nie. Dis die alkoholiese ekwivalent van ’n gesigsbehandeling.” Nie net sal dié jenewer, met sy 40 persent alkoholinhoud, ontslae raak van plooie nie, dit sal ook sonskade genees, littekens help voorkom en selluliet gladder laat vertoon, volgens vervaardigers.
Dis danksy die “verjongende” eienskappe van die drankie, wat ook kamille, teeboom, brandnetel, bergiep en gotua kola bevat. Maar voor jy drankwinkel toe haas – die drankie is in Suid-Afrika slegs aanlyn beskikbaar en gaan jou ’n hele paar rand uit die sak jaag. Dit kos ’n allemintige R730 vir ’n 700 ml bottel – jip, dit het seker te goed geklink om waar te wees, of hoe?
Bronne: Mashable, Metro, The Telegraph